Karl Ritter von Halt

Karl Ritter von Halt (født 2. juni 1891 , død 5. august 1964) var en tysk friidrettsutøver, idrettsleder og SA-offiser.

Han representerte Tyskland i Sommer-OL 1912 i Stockholm, der han ble nummer 14 i kulestøt. Han meldte seg som frivillig under første verdenskrig og tjenestegjorde i infanteriet. Han ble løytnant og leder av et kompani. Han ble såret og tatt til fange av britiske soldater i slutten av krigen.

Halt meldte seg inn i NSDAP og SA i 1933, hvor han i sistnevnte organisasjon oppnådde graden Oberführer. Som medlem av styret i Deutsche Bank ga han gjentatte ganger betydelige donasjoner til SS. Han var president for organisasjonskomiteen til vinter-OL 1936 i Garmisch-Partenkirchen og under sommerlekene i Berlin var han ansvarlig for å organisere friidrettskonkurransene. Fra 1937 til 1945 var han også medlem av den internasjonale olympiske komiteens eksekutivkomité. I 1945 fikk han en lederstilling innen Volkssturm. Halt ble tatt til fange av sovjetiske styrker i 1945 og satt internert som krigsfange til 1950.

Fra 1961 til 1964 var han ærespresident for Tysklands nasjonale olympiske komité. Han var også ærespresident for det internasjonale håndballforbundet og det tyske friidrettsforbundet. 

 Referanser 

 Eksterne lenker 


Kategori:Tyske kulestøtere
Kategori:Tyske spydkastere
Kategori:Tyske mangekjempere
Kategori:SA-offiserer
Kategori:Tyske arméoffiserer
Kategori:Deltakere for Tyskland under Sommer-OL 1912
Kategori:Friidrettsutøvere under Sommer-OL 1912
Kategori:Kommandører av St. Olavs Orden
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1933–1945)
Kategori:Tysk militærpersonell (Hæren i Keiserrike)
Kategori:Tyske krigsfanger under andre verdenskrig
Kategori:Tyske krigsfanger under første verdenskrig
Kategori:IOK-medlemmer